Andrieu Mols

Nascut en 1910 a Riu Menerbés e mòrt en 1978 a Alairac, Andrieu Mols (André-Louis Mouls per l'estat civil) èra un poèta audenc de lengas francesa e occitana. 

 Biografia 
Eissit d'una familha de vinhairons, Andrieu Mols es atirat fòrt lèu per la cultura e l’art de la fèsta. Tot en s’ocupant de las espleitacions familialas, s’investís dins d'associacions localas.

Atal foguèt encargat de manifestacions culturalas nombrosas de Carcassona dins las annadas 1950 e 1960. Parallèlament, montèt una companhiá de teatre amator ont joguèt principalament en lenga occitana, en particular Catinon e Jacotin.

Comencèt d'escriure sos primièrs poèmas en lenga francesa dins los ans 1940.

Aprèp mantun accident cardiovascular dins los ans 1960, Andrieu Mols se consacrèt alara a la poesia. Durant los ans 1970, escriguèt dins la lenga de son enfància, l’occitan.

Lo sicut principal de sos poèmas es l’amor que pòrta a sas raices: la Malapèira, los terradors d’Aude, lo Miègjorn (notadament dins sos poèmas occitans).

Una autra font d'inspiracion serà sa longa malautiá. Ne tirarà notadament d'unes poèmas d'inspiracion religiosa per los quals serà recompensat.

 Publicacions 
En lenga francesa
 Les succès du Théâtre amateur 
 Lieux saints de mon village
 A travers mon beau pays
 Les murs ensanglantés. Hauts lieux et souvenirs de l'Epopée Cathare"
 Dans ce pays où il fait vert Ils sont la fierté du Midi, vol. I et II
 Nos gloires occitanesEn lenga occitana
 De fial en cordura Recuelh de poemas occitansArticles
 « Le "Bufòli" (dança de Carnaval) a Alairac », dins Folklore num. 159, 1èr de setembre de 1975 

 Citacions E bufa-li al cuol  
Si vos atudar la candela ;   E bufa-li al cuol   
Amb ton bufet benlèu l'atudaràs (vejatz La Bufatièra de Sant Sever)

Categoria:Poèta occitan                                                                 Categoria:Literatura occitana
Categoria:Naissença en 1910
Categoria:Decès en 1978